Diari Oficial de la Generalitat Valenciana


Sumari del DOGV 8689, del 02-12-2019 (2019/11557)

RESOLUCIÓ de 27 de novembre de 2019, de la Direcció General d'Emergència Habitacional, Funció Social de l'Habitatge i Observatori de l'Hàbitat i Segregació Urbana, de les ajudes convocades mitjançant la Resolució de 7 de febrer de 2019, de la Conselleria d'Habitatge, Obres Públiques i Vertebració del Territori, corresponents al Programa d'ajudes al lloguer per a joves per a l'exercici 2019.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8689

Data del DOGV
:   02-12-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/11053


Data del document
:   27-11-2019

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * ajuda pública

RESOLUCIÓ de 27 de novembre de 2019, de la Direcció General d'Emergència Habitacional, Funció Social de l'Habitatge i Observatori de l'Hàbitat i Segregació Urbana, de les ajudes convocades mitjançant la Resolució de 7 de febrer de 2019, de la Conselleria d'Habitatge, Obres Públiques i Vertebració del Territori, corresponents al Programa d'ajudes al lloguer per a joves per a l'exercici 2019. [2019/11174]  
Vistes les sol·licituds presentades que consten en la Direcció General d'Emergència Habitacional, Funció Social de l'Habitatge i Observatori de l'Hàbitat i Segregació Urbana, resulten antecedents de fet següents:  
1. La Resolució de 7 de febrer de 2019, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2019 les ajudes del Programa d'ajudes al lloguer d'habitatge i del Programa d'ajudes al lloguer per a joves, va ser publicada en el Diari Oficial de la Generalitat Valenciana en data 12 de febrer de 2019 (DOGV 8484, 12.02.2019).  
La resolució es dicta d'acord amb l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer de l'habitatge i del Programa d'ajudes al lloguer per a joves (DOGV 8327, 28.06.2018).  
2. D'acord amb el que s'estableix en l'apartat quart de la Resolució de 7 de febrer de 2019, el termini per a presentar les sol·licituds es va fixar a partir de l'endemà de la publicació d'aquesta, és a dir, el dia 13 de febrer de 2019, i finalitzava el dia 8 de març de 2019, inclusivament.  
  
3. Segons va quedar establit en l'apartat 1 del punt seté de l'acta de l'òrgan col·legiat de data 22 de novembre de 2019, s'elaboraran dues propostes de resolució d'ajudes, una corresponent al Programa d'ajudes al lloguer d'habitatge i una altra corresponent al Programa d'ajudes al lloguer d'habitatge per a joves.  
4. De conformitat amb el que es disposa en la base onze de l'esmentada Ordre 5/2018, que regula la tramitació i resolució del procediment, una vegada tancat el termini de presentació de sol·licituds i revisada la documentació presentada, es va publicar en data 12 de setembre de 2019 en el portal de www.gva.es el llistat provisional de sol·licituds, distingint entre les completes i les incompletes. A més, per a aquest últim cas es va establir un enllaç, «Consulta la teua notificació», on s'indicaven les objeccions a esmenar i/o motius d'incompliment.  
A aquest efecte, es va concedir un termini des del dia 13 de setembre fins al dia 30 de setembre de 2019, tots dos inclusivament, per a, si escau, formular al·legacions, completar o esmenar la sol·licitud i aportar la documentació necessària.  
5. Transcorregut el termini d'al·legacions, en el Programa d'ajudes al lloguer d'habitatge per a joves existeixen 7.363 sol·licituds presentades, de les quals, tenint en compte el límit de crèdit existent i revisada la documentació presentada, resulta que 3.046 sol·licituds han aportat la documentació completa, compleixen els requisits establits en l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge i del Programa d'ajudes al lloguer per a joves, i es troben en disposició de ser ateses, tal com estableixen les bases que regulen la convocatòria.  
  
En aquest sentit, en relació amb les sol·licituds presentades, en aquesta proposta es fa constar el nombre de sol·licituds presentades a data de la reunió de l'òrgan col·legiat, per tant s'hi inclouen les sol·licituds publicades en el llistat provisional, així com aquelles que s'han rebut en els serveis territorials amb posterioritat a la publicació del llistat provisional i que han sigut presentades en termini a través dels registres regulats en la Llei 39/2015, d'1 d'octubre, del procediment administratiu comú de les administracions públiques.  
6. La Resolució de 7 de febrer de 2019, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2019 les ajudes del Programa d'ajudes al lloguer d'habitatge i del Programa d'ajudes al lloguer per a joves, en l'apartat tercer, regula el finançament d'aquestes, que estableix que l'import global màxim de les ajudes per a concedir inicialment és de 23.000.089 d'euros, corresponent al Programa d'ajudes al lloguer per a joves 6.550.000,00 euros, dels quals 5.000.000,00 d'euros els aporta el Ministeri de Foment i 1.550.000,00 euros són aportats per la Generalitat, per la qual cosa es té en compte aquest límit de 6.550.000,00 euros per a elaborar aquesta proposta de resolució, tot això en virtut del conveni de col·laboració subscrit en data 1 d'agost de 2018 entre el Ministeri de Foment i la Comunitat Valenciana per a l'execució del Pla estatal d'habitatge 2018-2021.  
  
 Finançament Ministeri de Foment Finançament Generalitat Total finançament per programes  
Programa d'ajudes al lloguer d'habitatge 9.089.000,00 - 4.450.000,00 - 25.677.841,00 -  
Programa d'ajudes al lloguer per a joves 5.000.000,00 - 1.550.000,00 - 6.550.000,00 -  
Total finançament lloguer 86.319.843,00 -  
  
  
Fonaments de dret  
1. És competent per a resoldre la directora general d'Emergència Habitacional, Funció Social de l'Habitatge, i Observatori de l'Hàbitat i Segregació Urbana, d'acord amb el que s'estableix en la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria (DOGV 8609, 08.08.2019).  
  
Vistos l'acta i la proposta de resolució de l'òrgan col·legiat de data 22 de novembre de 2019, la Llei 39/2015, d'1 d'octubre, del procediment administratiu comú de les administracions públiques, i altra normativa obligatòriament i pertinentment aplicable, resolc:  
  
Primer  
Concedir amb càrrec a l'aplicació pressupostària 75.91.24.090.51.8 de la línia S8286000 dels pressupostos de la Generalitat per a 2019, ajudes a càrrec del Ministeri de Foment i de la Generalitat Valenciana sol·licitades per al Programa d'ajudes al lloguer per a joves convocades mitjançant la Resolució de 7 de febrer de 2019, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2019, per un import total de sis milions cinc-cents quaranta-huit mil cent euros amb trenta-set cèntims (6.548.100,37 ?) als 3.046 expedients corresponents a les persones o unitats de convivència, de les quals s'ha comprovat el compliment de les obligacions fiscals, tributàries i amb la Seguretat Social, que figuren en l'annex I.  
  
Dels sis milions cinc-cents quaranta-huit mil cent euros amb trenta-set cèntims (6.548.100,37 ?) concedits, 4.998.342,39 euros són amb càrrec a fons del Ministeri de Foment i 1.549.757,98 euros amb càrrec a fons de la Generalitat Valenciana.  
De conformitat amb el que s'estableix en les bases de la convocatòria, per a l'abonament de la subvenció la part beneficiària haurà d'aportar la justificació del pagament del lloguer en el termini d'un mes a comptar des de l'endemà de la publicació en el Diari Oficial de la Generalitat Valenciana d'aquesta resolució d'ajudes, presentant els rebuts justificatius corresponents als mesos vençuts fins al moment de la publicació esmentada.  
Per a la presentació dels rebuts bancaris corresponents als últims mesos de 2019 s'habilita el mes de gener de 2020.  
Així mateix, haurà d'assumir la resta d'obligacions i responsabilitats assenyalades en les bases regulades per l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge i del Programa d'ajudes al lloguer per a joves.  
  
Segon  
Denegar les 1.868 sol·licituds que s'indiquen en l'annex II, a causa de l'exhauriment del finançament destinat a aquesta línia pressupostària.  
  
  
Tercer  
Denegar 2.449 sol·licituds de les persones o unitats de convivència que s'indiquen en l'annex III, per incompliment dels requisits establits en les bases de la convocatòria. S'hi indica el motiu pel qual la sol·licitud ha sigut denegada.  
  
Contra aquesta resolució, que posa fi a la via administrativa, es podrà interposar potestativament un recurs de reposició davant del secretari autonòmic d'Habitatge i Funció Social, d'acord amb el resolc primer de la Resolució de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria, en el termini d'un mes a comptar des de l'endemà de la publicació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament, un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, de conformitat amb el que s'estableix en els articles 10 i 46 de la Llei reguladora de la jurisdicció contenciosa administrativa.  
  
  
València, 27 de novembre de 2019.- La directora general d'Emergència Habitacional, Funció Social de l'Habitatge i Observatori de l'Hàbitat i Segregació Urbana: Lorena Sanz Aleixandre.